2.

apendicele 4 se înlocuiește cu următorul text: „ APENDICELE 4 DOCUMENTE CARE FIGUREAZĂ ÎN ANEXA LA REGULAMENTUL (CE) NR. 1073/2009 AL PARLAMENTULUI EUROPEAN ȘI AL CONSILIULUI, ASTFEL CUM A FOST ADAPTAT ÎN SENSUL ACORDULUI PRIVIND SEE [a se vedea adaptarea (e) de la punctul 32 din anexa XIII la acord] ANEXA II SPAȚIUL ECONOMIC EUROPEAN (a) (Culoare Pantone albastru deschis, format DIN A4 hârtie din celuloză de 100g/m2 sau cu o densitate mai mare) (Prima pagină a licenței) [Text în limba (limbile) oficială (oficiale) sau în una dintre limbile oficiale ale statului AELS care emite licența] Semnul distinctiv al statului (12) care emite licența Denumirea autorității sau a organismului competent LICENȚA NR. … (sau) COPIE CONFORMĂ NR. pentru transportul internațional de persoane cu autocarul sau autobuzul contra cost în numele unui terț Titularul prezentei licențe (13) este autorizat să efectueze transporturi internaționale rutiere de persoane contra cost în numele unui terț pe teritoriul Comunității sau pe teritoriile Islandei, Liechtensteinului și Norvegiei (14) în condițiile stabilite în Regulamentul (CE) nr. 1073/2009 al Parlamentului European și al Consiliului din 21 octombrie 2009 privind normele comune pentru accesul la piața internațională a serviciilor de transport cu autocarul și autobuzul, astfel cum a fost adaptat în sensul Acordului privind Spațiul Economic European (Acordul privind SEE) și în conformitate cu dispozițiile generale ale prezentei licențe. Observații: Prezenta licență este valabilă de la data de la data de Eliberată la la data de (15) (b) (A doua pagină a licenței) [Text în limba (limbile) oficială (oficiale) sau în una dintre limbile oficiale ale statului AELS care emite licența] DISPOZIȚII GENERALE 1. Prezenta licență este emisă în temeiul Regulamentului (CE) nr. 1073/2009, astfel cum a fost adaptat în sensul Acordului privind SEE. 2. Prezenta licență este emisă de autoritățile competente ale statului AELS de stabilire al operatorului de transport contra cost în numele unui terț care: (a) este autorizat în statul AELS de stabilire să efectueze transporturi cu autocarul și autobuzul, sub formă de servicii regulate, inclusiv servicii regulate speciale sau servicii ocazionale; (b) îndeplinește condițiile adoptate în conformitate cu reglementările Comunității, astfel cum au fost adaptate în sensul Acordului privind SEE, în ceea ce privește accesul la profesia de operator de transport în domeniul transporturilor rutiere interne și internaționale de persoane; (c) îndeplinește cerințele legale în ceea ce privește standardele pentru conducători auto și vehicule. 3. Prezenta licență permite transportul rutier internațional de persoane cu autocarul și autobuzul contra cost în numele unui terț pe toate rutele de transport, pentru deplasările efectuate pe teritoriul Comunității și al statelor AELS: (a) în cazul în care punctul de plecare și punctul de sosire se găsesc în două state diferite care sunt state membre ale UE sau state AELS, cu sau fără tranzitarea unuia sau mai multora state membre ale UE, state AELS sau țări terțe; (b) în cazul în care punctul de plecare și punctul de sosire sunt situate în același stat membru al UE sau stat AELS, atunci când îmbarcarea sau debarcarea persoanelor are loc în alt stat membru al UE sau în alt stat AELS ori într-o țară terță; (c) cu plecare dintr-un stat membru al UE sau un stat AELS către o țară terță și invers, cu sau fără tranzitarea unuia sau mai multora state membre ale UE, state AELS sau țări terțe; (d) între țări terțe cu traversarea în tranzit a teritoriului unuia sau mai multor state membre ale UE sau state AELS; și pentru deplasările fără persoane în legătură cu operațiunile de transport efectuate în condițiile prevăzute de Regulamentul (CE) nr. 1073/2009, astfel cum a fost adaptat în sensul Acordului privind SEE. În cazul unui transport cu plecare dintr-un stat membru al UE sau dintr-un stat AELS către o țară terță sau invers, prezenta licență nu este valabilă pentru secțiunea deplasării efectuate pe teritoriul statului membru al UE sau statului AELS în care se face îmbarcarea sau debarcarea. 4. Prezenta licență este personală și netransmisibilă. 5. Prezenta licență poate fi retrasă de autoritatea competentă a statului AELS emitent, în special în cazul în care operatorul de transport: (a) nu mai îndeplinește condițiile prevăzute la articolul 3 alineatul (1) din Regulamentul (CE) nr. 1073/2009; (b) a furnizat informații inexacte referitoare la datele necesare pentru emiterea sau reînnoirea licenței; (c) a săvârșit o încălcare gravă a legislației comunitare în domeniul transportului rutier, astfel cum a fost adaptată în sensul Acordului privind SEE, în orice stat membru al UE sau stat AELS, în special cu privire la normele aplicabile vehiculelor, perioadelor de conducere și perioadelor de repaus ale conducătorilor auto și prestarea, fără autorizație, a serviciilor paralele sau temporare menționate la articolul 5 alineatul (1) al cincilea paragraf din Regulamentul (CE) nr. 1073/2009. Autoritățile competente ale statului AELS de stabilire a operatorului de transport care a săvârșit încălcarea pot, printre altele, să retragă licența sau să retragă temporar sau permanent unele sau toate copiile conforme ale licenței. Aceste sancțiuni sunt stabilite în funcție de gravitatea încălcării săvârșite de către titularul licenței și de numărul total de copii conforme pe care le deține în vederea prestării serviciilor de transport internațional. 6. Originalul licenței trebuie păstrat de către transportator. O copie conformă a licenței trebuie păstrată la bordul vehiculului care efectuează o operațiune internațională de transport. 7. Prezenta licență trebuie prezentată, la cerere, oricărui agent autorizat de control. 8. Titularul trebuie, pe teritoriul fiecărui stat membru al UE sau al fiecărui stat AELS, să respecte actele cu putere de lege și actele administrative în vigoare în acel stat, în special cu privire la transport și trafic. 9. «Servicii regulate» înseamnă serviciile care asigură transportul persoanelor la intervale specificate și pe rute specificate, persoanele fiind îmbarcate și debarcate la puncte de oprire prestabilite, și care sunt deschise tuturor, putând face obiectul unor rezervări obligatorii, după caz. Caracterul regulat al serviciului nu este afectat de nicio adaptare a condițiilor de operare a serviciului. Serviciile regulate necesită autorizație. «Serviciile regulate speciale» înseamnă serviciile regulate care asigură transportul anumitor categorii de persoane, cu excluderea altor persoane, la intervale specificate și pe rute specificate, persoanele fiind îmbarcate și debarcate la puncte de oprire prestabilite, indiferent de organizatorul acestor servicii. Serviciile regulate speciale includ: (a) transportul muncitorilor între domiciliu și locul de muncă; (b) transportul elevilor și al studenților la și de la instituția de învățământ. Caracterul special al serviciilor nu este afectat de faptul că organizarea transportului este adaptată la nevoile variabile ale utilizatorilor. Serviciile regulate speciale nu necesită autorizare în cazul în care fac obiectul unui contract încheiat între organizator și transportator. Organizarea serviciilor paralele sau temporare care deservesc același public ca și serviciile regulate existente necesită autorizare. «Serviciile ocazionale» înseamnă serviciile care nu sunt cuprinse în definiția serviciilor regulate, inclusiv a serviciilor regulate speciale, și a căror caracteristică principală este că transportă grupuri constituite la inițiativa unui client sau chiar a operatorului de transport. Organizarea de servicii paralele sau temporare comparabile cu serviciile regulate existente și care deservesc același public ca acestea din urmă trebuie autorizată în conformitate cu procedura stabilită în capitolul III din Regulamentul (CE) nr. 1073/2009. Caracterul ocazional al acestor servicii nu este afectat de faptul că acestea sunt prestate cu o anumită frecvență. Serviciile ocazionale nu necesită autorizare.